《与虞山人胜伯陈山人惟寅谈及仙游事醉后赋诗》
元代·饶介

幂幂松阴布网罗，鹤巢松顶吸天河。
是何道士围棋坐，若个樵夫对酒歌。
看月也知为尔好，凭风无奈欲归何。
送君直过桥西去，还记垂杨叶不多。

作者简介：元临川人，字介之，号华盖山樵，又号醉翁。倜傥豪放，工书能诗。自翰林应奉出佥江浙廉访司事。张士诚入吴，以为淮南行省参知政事。士诚败，被明兵俘杀。有《右丞集》。